
BASES REGULADORES DEL PROCÉS DE SELECCIÓ PER A LA CONTRACTACIÓ DE DUES PERSONES PEL SERVEI DE NETEJA DE LA PLANTILLA DE PERSONAL DE BRG, MITJANÇANT CONCURS OPOSICIÓ LLIURE, UNA PER PROVISIÓ D’UNA PLAÇA DE PERSONAL LABORAL FIX I L’ALTRA EN RÈGIM LABORAL DE CONTRACTE DE RELLEU I CREACIÓ D’UNA BORSA DE TREBALL PER COBRIR VACANTS, SUBSTITUCIONS O ALTRES NECESSITATS TEMPORALS DE LA PLANTILLA DE PERSONAL DEL SERVEI DE NETEJA DE LA SOCIETAT QUE COMPLENTARÀ L’EXISTENT.


1.Objecte de la convocatòria.

[bookmark: _Hlk161301372]L’objecte d’aquesta convocatòria és la selecció, mitjançant concurs d’oposició lliure d’una persona com a personal de neteja, en règim laboral a jornada complerta, modalitat contracte de relleu, i la provisió d’una plaça de personal laboral fix de la plantilla, així com la creació d’una borsa de treball per cobrir vacants, substitucions o altres necessitats temporals de la plantilla de personal del servei de neteja de BRG Serveis MP. SLU, que complementarà la borsa existent mentre aquesta continuï vigent, constituïda per resolució de la presidència 50/2024, de 9 d’octubre de 2024. 

El llocs de treball a ocupar són:

· La primera, per l’existència d’una plaça de personal laboral fix del servei de neteja vacant a la plantilla de personal a jornada completa.

· La segona, es convoca per raó de la jubilació parcial i la consegüent reducció de la jornada laboral d’una treballadora de la plantilla de personal de neteja , subscrivint qui resulti seleccionat un contracte laboral de relleu, a jornada complerta i amb duració indefinida, o igual al temps que manqui al treballador jubilat parcialment per complir l’edat ordinària de jubilació a què es refereix l’article 161.1.a) i la disposició transitòria vigèsima de la Llei General de la seguretat Social, tot d’acord amb l’article 12.7 del Text Refós de la Llei de l’Estatut del Treballador.

D’aquesta manera, BRG Serveis MP SLU,  es dota d’un instrument de selecció de personal més estable i que serveixi millor a una més eficaç planificació de recursos humans i als principis de l’article 103.3 de la Constitució espanyola i de l’article 55 del Reial Decret Legislatiu 5/2015, de 30 d’ octubre, pel qual s’aprova el text refós de la Llei de l’Estatut Bàsic de l’Empleat Públic.

2.  Publicació de la Convocatòria. 
L’anunci de l’aprovació de la convocatòria i de les bases que regulen el present procés de selecció es publicarà íntegrament al Butlletí Oficial de la Província de Barcelona i a la web de BRG www.brgserveis.cat.

3. Característiques de les places:

- Àrea: Personal de neteja 
- Plaça: Netejador/a
- Règim: 2 places de personal laboral de les quals 1 en modalitat contracte de relleu.
- Jornada:     	1 personal laboral fix: 40 h/s de dilluns a divendres
1 contractes de relleu. 40 h/s de dilluns a divendres

- Retribució bruta anual: segons conveni.
- Titulació: No es requereix.
- Conveni col·lectiu de treball del sector de la neteja d’edificis i locals de Catalunya.

4. Funcions/tasques: 

- Realitzar tasques de neteja  de les dependències i equipaments públics o altres edificis fruit de l’encàrrec de l’Ajuntament de Berga i/o altres organismes autònoms. Escombrar, treure la pols, netejar terres, buidar contenidors de selectiva, neteja de mobles, taules, cadires, banys, petits electrodomèstics, manteniments als espais en les freqüències assignades i el desplaçament de mobiliari necessari per fer la tasca.
- Reposar els productes d’higiene i neteja personal dels serveis públic.
- Ús d’elements electromecànics senzills. 
- Utilitzar les eines manuals i mecàniques requerides per al desenvolupament de la feina, així com tenir cura del seu manteniment (màquina neteja terres, bufador…) 
- Manipulació de productes químics. 
- Complir amb els horaris assignats i tenir cura del compliment de les mesures de protecció i seguretat laboral en el lloc de treball. 
- Executar qualsevol tasca pròpia de la seva categoria i relacionada amb l’àrea que és de la seva competència.
- Seguir les instruccions de la coordinació i dels seus superiors. 

5. Requisits de les persones aspirants. 

Per tal de ser admès/a al procés de selecció, és necessari que els aspirants reuneixin en la data en què finalitza el termini de presentació de sol·licituds fins al moment de la contractació laboral, les condicions següents:

a) Tenir nacionalitat espanyola o de qualsevol dels països membres de la Unió Europea , o tenir la nacionalitat de qualsevol dels altres estats en els quals, en virtut dels tractats internacionals signats per la Unió Europea i ratificats per Espanya, els sigui aplicable la lliure circulació de treballadors en els termes en què s’hagi definit en el tractat constitutiu de la Unió Europea. 

També hi poden ser admesos el cònjuge dels/de les espanyols/es i dels/de les nacionals d’altres Estats membres de la Unió Europea, sempre que no estiguin separats de dret, així com als seus descendents i als del/de la seu/va cònjuge, sempre que no estiguin separats de dret, menors de 21 anys o majors d’aquesta edat que visquin al seu càrrec.

Els nacionals de països diferents als que formen part de la Unió Europea també podran ser admesos/es per accedir a les places reservades al personal laboral, aportant permís de residència legal a Espanya, d’acord amb la normativa vigent.

b)  Posseir la capacitat funcional per al desenvolupament de les tasques pròpies de la plaça convocada. No patir cap malaltia ni defecte físic o psíquic que impossibiliti el desenvolupament de les tasques pròpies del lloc a cobrir.

c) Tenir complerts 16 anys i no excedir de l’edat màxima de jubilació forçosa fixada per la llei. 

d) No haver estat separat/da mitjançant expedient disciplinari del servei de cap Administració Pública o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l’accés al cos o escala de personal funcionari, o per exercir funcions similars a les que desenvolupaven en el cas del personal laboral, en el que hagués estat separat/da o inhabilitat/da. 

En el cas de ser nacional d’un altre Estat, no trobar-se inhabilitat/da o en situació equivalent ni haver estat sotmès/sa a sanció disciplinària o equivalent que impedeixi, en el seu Estat i en els mateixos termes, l’accés a l’ocupació pública.

e) No estar afectat per cap dels motius d’incompatibilitat i d’incapacitat dels previstos a la legislació vigent en la matèria.

f) Acreditar el coneixement de nivell bàsic de català A2 bàsic. L’acreditació, les exempcions i altres aspectes referents als coneixements del català exigit es regiran per la normativa de la Generalitat de Catalunya. En cas de no acreditació dels nivell exigit, el tribunal acordarà la realització d’una prova específica. 

Resten exempts de la prova de català, els aspirants que en el moment de presentació de la sol·licitud o abans de la prova de coneixements de la llengua catalana, presentin còpia del certificat de nivell de la Junta Permanent de Català, o equivalent, o acreditin el coneixement de català dins de l’ensenyament obligatori a través de còpia del certificat que expedeix qualsevol institut d’educació secundària públic en la forma que determina la Direcció General d’Ordenació i Innovació Educativa. En aquest cas, caldrà que la persona aspirant aporti una fotocòpia confrontada de la documentació acreditativa d’estar en possessió del nivell de coneixements de la llengua catalana requerit o superior de la Direcció General de Política Lingüística, o equivalent, indicat expressament en l’apartat corresponent de la sol·licitud.

També resten exemptes de realitzar la prova de català, els aspirants que hagin participat i superat aquesta prova en processos anteriors de selecció de personal per accedir a BRG, SLU, en què hi hagués establerta una prova de català del mateix nivell o superior. A aquest efecte l’aspirant haurà d’indicar en la instància el procediment selectiu en què la va superar i l’any.

g) Les persones aspirants que no tinguin la nacionalitat espanyola han de tenir coneixements de llengua castellana de nivell intermedi. Aquest coneixement s’acredita mitjançant la superació de la prova o l’exercici establert a aquest efecte o la presentació d’un dels documents que s’indiquen a continuació: 

· Haver cursat la primària i la secundària a Espanya
· Diploma d'espanyol (nivell intermedi) que estableix el Reial decret 1137/2002, de 31 d'octubre, o equivalent, o certificació acadèmica que acrediti haver superat totes les proves dirigides a l'obtenció d'aquest. 
· Certificat d'aptitud en espanyol per a persones estrangeres expedit per les escoles oficials d'idiomes. 

També estan exemptes de realitzar l’exercici de coneixements de llengua castellana les persones aspirants nacionals de països en què la llengua castellana sigui llengua oficial o que hagin cursat en llengua castellana els estudis conduents a obtenir la titulació exigida com a requisit d’accés.

h) Per a La plaça de contracte de relleu caldrà presentar justificant acreditatiu d’estar inscrit/ta com a demandant d’ocupació al servei d’Ocupació de Catalunya (SOC), o bé estar  prestant els serveis a l’empresa, amb un contracte laboral temporal.

6. Forma i termini de presentació d’instàncies

Les persones interessades en participar en la convocatòria poden presentar instància de sol·licitud a la societat BRG Serveis MP , SLU, (Placa Maragall, 1, 08600 Berga) o per la pàgina web de www.brgserveis.cat, mitjançant instància genèrica. Les instàncies també es podran presentar en la forma que determina l’article 16.4 de la Llei de Procediment Administratiu Comú de les Administracions Publiques – PACAP- (Llei 39/2015, d’1 de octubre), dins del termini de 10 dies hàbils comptats a partir del següent al de la publicació de l’anunci de convocatòria en el «Butlletí Oficial de la Província de Barcelona, BOPB  la documentació següent: 

a) Instància de sol·licitud normalitzada degudament signada, que estarà a disposició de les persones interessades a la seu de BRG, SLU, Plaça Maragall, 1 de Berga i també a la pàgina web de la societat.
b) Fotocòpia del DNI o passaport, o en cas de no tenir nacionalitat espanyola, del document oficial acreditatiu de la nacionalitat.
c) Certificat acreditatiu del nivell de català i/o castellà, si s’escau.
d) Currículum vitae i certificat de vida laboral emès per la Tresoreria General de la Seguretat Social.
e) Acreditació d’estar en situació de demanda d’ocupació del Servei Català de la Seguretat Social.
f) Els documents que acreditin els mèrits al·legats, per tal de ser valorats pel tribunal, si s’escau. 

Les persones aspirants són responsables de l’exactitud i la veracitat de la informació i documentació proporcionada, d’acord amb l’article 28.7 de la LPACAP. BRG podrà sol·licitar la presentació en original de les còpies dels documents i informacions incorporades a la sol·licitud. Així, podran ser excloses motivadament de la convocatòria en qualsevol moment si no compleixen els requisits, o es detecten irregularitats en la informació i documentació presentada. 
 
Si un/a aspirant que tingui reconeguda alguna discapacitat sol·licita adequacions de temps i mitjans materials específics per realitzar les proves, haurà de fer constar aquesta condició a la sol·licitud i aportar acreditació de la discapacitat. Només es tindran en compte aquelles sol·licituds relatives a adaptacions que tinguin relació directa amb la prova a realitzar. Correspon a l’òrgan de selecció resoldre l’oportunitat i concreció de l’adaptació en funció de les circumstàncies específiques de cada prova selectiva. 
 
 
Informació bàsica sobre protecció de dades: 
 
· Tractament: Processos de selecció. 
· Responsable: BRG Serveis MP, SLU. 
· Delegat de Protecció de Dades: brg@brgserveis.cat. 
· Finalitat: la gestió dels processos selectius i de recursos humans de la societat BRG Serveis MP SLU. 
· Legislació: La base jurídica de legitimació per al tractament de les dades personals radica en l’exercici dels poders públics o competències conferits, i el consentiment manifestat amb la formalització de la sol·licitud presentada per a participar en el procés selectiu. 
· Termini de conservació: Per regla general, les dades relatives a aquest ús seran conservats durant el termini en el qual el procés de selecció pugui ser impugnat en via administrativa o judicial. 
· Destinataris: Les dades podran ser comunicades a: 
a. Òrgans de selecció, personal col·laborador o assessor d’aquests òrgans, i en cas de reclamació es transmetran aquestes dades als Jutjats i Tribunals competents. 
b. La relació d’admesos i exclosos, així com les qualificacions i l’evolució del procés de selecció, els quals seran publicats en el portal web de BRG. 
· Drets: podeu exercitar els drets d’accés, rectificació, portabilitat, limitació, supressió o, en el seu cas, oposició. Per exercir aquests drets, caldrà presentar instància a la societat BRG Serveis MP , SLU, (Placa Maragall, 1, 08600 Berga), per la pàgina web de www.brgserveis.cat, mitjançant instància genèrica o per correu ordinari, acreditant la identitat de la persona interessada. 
 
Així mateix, en cas de considerar vulnerat el dret a la protecció de dades de caràcter personal, podrà interposar una reclamació dirigida al delegat de protecció de dades (brg@brgserveis.cat), o davant de l’Agència Catalana de Protecció de dades (https://apdcat.gencat.cat/ca/inici). 
 
Amb la formalització i presentació de la sol·licitud, els/les aspirants donen el seu consentiment al tractament de les dades de caràcter personal que són necessàries per prendre part en la convocatòria i per la resta de la tramitació del procés selectiu. 


7.- Admissió dels aspirants 

Finalitzat el termini de presentació de sol·licituds, el President de la societat dictarà resolució en el termini màxim d’un mes per declarar aprovada provisionalment la llista de persones admeses i excloses. En la mateixa resolució s’especificarà la determinació individualitzada de la composició del tribunal de selecció i del desenvolupament del procés selectiu, així com els/les aspirants que han de realitzar la prova de català i/o castellà, si s’escau.  

Aquesta resolució, així com la resta d’anuncis, informacions i convocatòries del procés selectiu, es publicaran únicament a la pàgina web de BRG. A tots els efectes, la publicació dels diferents anuncis a la web de BRG determina l’inici del còmput dels terminis.

Es concedirà un termini de 10 dies hàbils a partir de l’endemà de la publicació de la resolució, per presentar esmenes i possibles reclamacions o rectificacions, d'acord amb el que disposa l'article 68.1 de la LPAC, adreçades a esmenar els defectes que hagin causat la seva exclusió. Les reclamacions, al·legacions o esmenes presentades es resoldran en el termini de trenta dies a comptar des del termini de finalització per a la presentació. Transcorregut aquest sense que s’hagi dictat resolució, les al·legacions s’entendran desestimades.

Si en el termini establert per a presentar possibles esmenes o reclamacions no se n’hagués produït cap,  la llista esdevindrà automàticament definitiva, sense necessitat de nova publicació. Si s’accepta alguna reclamació, s’esmenarà la llista de persones admeses i serà exposada a la web de BRG.

8. Òrgan de selecció.

D’acord amb l’establert a l’article 60 del text refós de l’Estatut bàsic de l’empleat públic (Reial decret legislatiu 5/2015, de 30 d’octubre), el tribunal és un òrgan col·legiat i la seva composició s’ha d’ajustar als principis d’imparcialitat i professionalitat dels seus membres. No poden formar part del tribunal el personal d’elecció o de designació política, treballadors interins, ni el personal eventual.

El funcionament del Tribunal s’ha d’adequar a les normes pròpies dels òrgans col·legiats, contingudes al capítol II del títol preliminar de la Llei 40/2015, d’1 d’octubre, de Règim Jurídic del Sector Públic, i articles 13 a 20 de la Llei 26/2010, de 3 d’agost, de règim jurídic i procediment de les administracions públiques de Catalunya.

El tribunal que valorarà el procés selectiu estarà constituït per un President/a i dos/dues vocals, els quals un d’aquests actuarà com a Secretari/a. 

La composició nominal del tribunal es publicarà conjuntament amb la resolució de llista definitiva d’admissió d’aspirants. L’abstenció i la recusació dels membres dels tribunals o òrgans seleccionadors s’han d’ajustar al que preveuen els articles 23 i 24 de la Llei 40/2015, d’1 d’octubre, de règim jurídic del sector públic.

El tribunal no podrà constituir-se ni actuar sense l’assistència de la meitat de les persones membres, siguin titulars o suplents i, en tot cas, la del/de la president/a i el/la secretari/ària. Les decisions del tribunal s’adoptaran per majoria de vots dels/ de les presents, resolent, en cas d’empat, el vot de qualitat del/ de la president/a.

El tribunal qualificador podrà disposar, si així ho creu convenient, la incorporació de personal tècnic especialista o assessor que col·labori en el disseny, administració i correcció de les proves. En cas que en alguna prova participi aquest personal tècnic podrà emetre els informes que correspongui i disposarà de veu davant de l’òrgan tècnic de selecció, però no de vot.

Les persones membres del tribunal qualificador es poden abstenir i els/les aspirants poden recusar-les si concorre algun dels motius dels articles 23 i 24 de la Llei 40/2015, d’1 d’octubre, de règim jurídic del sector públic (en endavant LRJSP), en qualsevol moment del procés selectiu. La possibilitat de recusació és extensiva als/a les membres assessors/res del tribunal des del moment de la seva incorporació.

El tribunal de selecció podrà excloure del procés selectiu qualsevol persona participant que realitzi alguna conducta contrària a la bona fe o orientada a desvirtuar els principis d’equitat i igualtat o altres comportaments que alterin el normal desenvolupament de qualsevol de les fases establertes en la convocatòria.

El tribunal haurà d’observar l’oportuna confidencialitat i el secret professional en tot el que fa referència a les qüestions tractades en les reunions que es duguin a terme.

El tribunal estarà facultat per resoldre els dubtes o les discrepàncies que sorgeixin durant el desenvolupament del procés de selecció. 


9. Desenvolupament del Procés selectiu 

8.1 Fases del procés selectiu

El procés selectiu constarà de:

a) Fase oposició
b) Fase concurs
c) Entrevista


A) PRIMERA FASE : OPOSICIÓ

Les  persones aspirants seran cridades per a cada exercici en crida única i seran exclosos aquells que no compareguin.

En qualsevol moment del procés selectiu els/les aspirants podran ser requerits/des pels membres del tribunal amb la finalitat d’acreditar la seva identitat. 

L’ordre d’actuació dels/de les aspirants serà determinat per l’òrgan de selecció. 

Per a possibilitar la màxima agilitat en la selecció, si l’òrgan de selecció ho creu oportú, els exercicis es poden realitzar simultàniament i es pot realitzar més d’una prova en una mateixa sessió. En aquest cas, la correcció de l’exercici posterior quedarà condicionada a la superació de l’exercici anterior. 

Les qualificacions de les proves que no es valorin amb l’apte/a o no apte/a s’han d’expressar en números, essent necessari obtenir la puntuació mínima per passar a la següent prova o en el cas de ser l’última prova, per passar a la fase del concurs. 


1.- Prova de coneixements de català/castellà (de caràcter obligatori i eliminatori)

[bookmark: _Hlk113968005]a).- Prova de llengua catalana. Els aspirants que no hagin acreditat els coneixements de la llengua catalana han de fer una prova de valoració de coneixements de comprensió i expressió. Aquesta prova es valora com apte o no apte i tindrà caràcter obligatori i eliminatori . 

b).- Prova de llengua castellana. Els aspirants estrangers que no hagin acreditat els coneixements de la llengua castellana han de fer una prova de valoració de coneixements de comprensió i expressió. Aquesta prova es valora com apte o no apte  i tindrà caràcter obligatori i eliminatori .


2.- Prova de coneixements teòrics-pràctics (màxim 20 punts ) (de caràcter obligatori i eliminatori) 

Es durà a terme en dues parts, cadascuna d’elles tindrà el caràcter d’obligatòria i eliminatòria

Part Teòrica 
Consistirà en respondre per escrit, en el temps màxim de quaranta-cinc minuts, preguntes tipus test que versaran sobre el temari annex. Es qualificarà de 0 a 10 punts, essent necessari obtenir com a mínim 5 punts per superar-la i no quedar eliminat/da.

Part Pràctica 
Tindrà per objecte valorar la capacitat, habilitat i destresa de les persones aspirants, vinculades a les tasques pròpies del lloc de treball. 

Les persones aspirants seran cridades per a la realització de la prova en crida única i seran excloses aquelles que no compareguin. 

En qualsevol moment del procés selectiu les persones aspirants podran ser requerides pels membres del tribunal amb la finalitat d’acreditar la seva identitat. 
L’ordre de participació dels aspirants serà el mateix ordre del registre d’entrada de les sol·licituds. 

La prova tindrà caràcter eliminatori i la valoració serà de 0 a 10 punts i s’ha d’obtenir una puntuació mínima de 5 punts per superar-la.
El resultat final de la fase d’exercicis pràctics serà la suma de les puntuacions obtingudes en el conjunt de les proves teòrica, pràctica.


B) SEGONA FASE:  CONCURS (màxim 15 punts )

En aquesta fase, el Tribunal valora els mèrits aportats d’aquells aspirants que hagin superat la fase d’oposició i no té caràcter eliminatori. 

S’avaluen els mèrits al·legats i acreditats documentalment pels aspirants en el període de presentació d’instàncies, en base a la puntuació que s’especifica a continuació: 

● Experiència professional en el lloc de treball de personal de neteja, fins a un màxim de 10 punts. Les fraccions no computaran.

· Serveis efectius prestats a BRG o a l’administració pública, a raó de 0,50 punts per mes de servei.
· Serveis efectius prestats, a l’empresa privada,  a raó de 0,25 punts per mes de serveis.

En el cas de serveis prestats en una administració pública caldrà aportar certificat de serveis prestats expedit per l’administració on s'hagin prestat els serveis.

En el cas de serveis prestats en empreses privades, s'hauran d'acreditar mitjançant l'aportació del contracte i de la vida laboral de la persona on hi constin, en tot cas, els períodes treballats i la categoria professional. 

La no aportació d'aquesta documentació implicarà la no valoració dels possibles serveis prestats. 

Els serveis prestats simultàniament només es computaran una vegada i les jornades parcials es computaran proporcionalment.

● Formació complementària relacionada amb el lloc de treball (neteja en general, treball en equip, prevenció de riscos laborals,...) fins a un màxim de 2 punts:

- Pels cursos de durada inferiors a 20 hores: 0,20 punts per curs.
- Pels cursos de 21 a 50 hores: 0,40 punts per curs. 
- Pels cursos de més de 50 hores: 0,60 punts per curs.

● Estar en possessió del carnet de conduir, classe B: 1 punt

● Titulació: màxim 2 punts

-  títol de graduat en educació secundària obligatòria, graduat escolar, FP de 1r grau o cicle formatiu de grau mitjà ....................................---------------------- 1 punt
- FP de 2n grau o cicle formatiu de grau superior o superior ---------------- 2 punts 

No es tindran en compte aquells treballs o les pràctiques realitzades que siguin necessàries per a l’obtenció dels títols oficials. 

El resultat de cada fase es farà públic al taulell d’anuncis físic i en la seu electrònica de la societat. (Pagina web) 

El tribunal pot demanar, en tot moment, a les persones aspirants la seva identificació. La incompareixença de les persones aspirants comportarà la seva eliminació del procés selectiu, llevat dels casos de força major, degudament justificats i apreciats pel tribunal. 


c) Entrevista personal (màxim 5 punts) (de caràcter obligatori)

Es convocarà als aspirants, a l’entrevista personal i/o proves amb el fi de valorar el grau d’experiència professional en el desenvolupament de les funcions pròpies del lloc de treball, així com l’adequació del perfil competencial de la persona al lloc de treball.

L’entrevista té caràcter obligatori però no eliminatori i serà puntuada de 0 a 5 punts, i es valorarà de la manera següent: 

Molt adequat/da .............................................................................. 5 punts 
Força adequat/da ........................................................................... 3,75 punts 
Adequat/da ..................................................................................... 2,50 punts 
No gaire adequat/da ....................................................................... 1,25 punts 
Gens adequat/da ............................................................................. 0 punts 


9. Resolució del procés selectiu, inici de la relació laboral i període de prova. 

Un cop finalitzat el procés selectiu, es publicarà la llista dels/ de les aspirants aprovats/des i el tribunal elevarà la proposta  de nomenament de la persona candidata que, de conformitat amb les presents bases, hagi obtingut la millor puntuació. Així mateix ordenarà a la resta dels /de les aspirant aprovats/des per ordre de puntuació obtinguda a fi de conformar la borsa de treball. El funcionament de la borsa de treball es regina segons el previst a la base desena.

La persona candidata proposada per a la contractació haurà de presentar a la societat en el termini de deu dies naturals, comptants a partir de l’endemà de la publicació de la proposta de contractació, els documents acreditatius dels requisits mitjançant documents originals, que acreditin que reuneix els requisits a la finalització del termini de presentació de sol·licituds i en el moment de la contractació. 

La no presentació de la documentació requerida comporta l’exclusió automàtica de la persona aspirant. 

La relació laboral de la persona seleccionada per al contracte de relleu, s’iniciarà quan la persona rellevada iniciï la jubilació parcial. La manca de presentació de la persona seleccionada sense justificació s’entendrà que renuncia als drets adquirits en el procés selectiu. S’estableix un període de prova d’un mes.

En cas que l’aspirant no assoleixi els nivells suficients d’integració i eficiència en el lloc de treball objecte del procés selectiu, que es valorarà per part de la Presidència de la societat, serà declarat no apte per resolució motivada de la Presidència, previ tràmit d’audiència a l’interessat, per un termini de 10 dies, i perdrà en conseqüència tots els drets inherents com a contractat. En aquest cas, l’òrgan competent formularà proposta de contractació a favor de l’aspirant que tingui la puntuació següent més alta. 

10. Regulació i funcionament de la borsa de treball

Les persones que no optin a la plaça de l’oferta i que hagin superat favorablement el procés de selecció, passaran a formar part de la  borsa de treball, per ordre de puntuació obtinguda, de major a menor nombre de punts, per cobrir substitucions, del personal del servei de neteja, derivades de qualsevol incidència, ja sigui per a cobrir possibles suplències derivades de baixes per incapacitat temporal, maternitat, vacances, cobertures de vacants de forma temporal, eventualitats per acumulació de tasques i altres situacions que posin de manifest la necessitat de contractar personal temporal. 
 
Aquesta borsa complementarà a la borsa existent constituïda per resolució de la presidència 50/2024, de 9 d’octubre de 2024. 

Quan es produeixi una necessitat, BRG cridarà la primera persona de la borsa de treball constituïda. Quan l’aspirant no es pugui incorporar per qüestions de disponibilitat segons les necessitats de BRG, es farà l’oferiment a l’aspirant següent per ordre de puntuació. És obligació dels/les candidats/es que formin part de la borsa facilitar un o dos telèfons de contacte, així com una adreça de correu electrònic o qualsevol altre mitjà de localització als efectes de comunicació, així com mantenir-ho permanentment actualitzat. 

En funció de la urgència i del servei a cobrir, el procediment podrà ser:  
 
Cobertura urgent: Per a aquelles ofertes de feina que es refereixin a serveis que per les seves característiques especials necessitin la cobertura d’un lloc de treball temporal de forma urgent, s’intentarà la comunicació telefònica una única vegada, o en el seu cas a l’adreça de correu electrònic que hagin facilitat com a mitjà preferent de contacte, i si no s’obté resposta de la persona en el termini de dues hores, es passarà a contactar amb l’aspirant següent, i el primer restarà en el mateix ordre de la borsa en què estava abans de realitzar la crida, i així successivament.  

Cobertura ordinària: S’intentarà la comunicació fins a un màxim de tres vegades en diferents moments de la jornada laboral, entre les 8:00 i les 15:00 hores, amb un interval de dues hores entre cada trucada, al telèfon que s’hagi facilitat. Si després d’aquests intents, la persona segueix sense ser localitzada, se li enviarà un correu electrònic amb confirmació de lectura perquè es posi en contacte amb la societat.  
 
Si l’aspirant no respon a l’oferta en 24 hores des de l’enviament del correu electrònic, o bé renúncia expressament, es passarà a efectuar la crida la següent persona de la borsa per ordre de puntuació.

Comunicada la proposta de contractació, la persona interessada haurà de manifestar, en el termini d’un dia laborable, la seva acceptació o renúncia de la proposta de contractació oferta. La manca de manifestació s’entendrà com a rebuig de l’oferiment.

Quan la persona finalitzi la seva contractació temporal s’incorporarà novament al lloc de la borsa que li correspon d’acord amb el seu ordre de puntuació obtingut. 

Si l’aspirant no respon a l’oferta dintre d’aquest termini màxim o bé renúncia expressament a ocupar el lloc de treball pel qual se’l crida, serà penalitzat de la següent forma:

· La primera vegada: no tindrà conseqüències.
· La segona vegada: passarà a ocupar la darrera posició de la borsa.
· La tercera vegada: suposarà que la persona passi a situació de no disponibilitat durant un període de tres mesos. Quan hagi passat aquest temps, es reincorporarà a la borsa en la última posició.
· La quarta vegada: suposarà que l’aspirant passi a situació de no disponibilitat de manera indefinida fins que no manifesti expressament l’activació a la Borsa. Aleshores es reincorporarà a la borsa en la última posició.

Tot això, llevat que concorrin les següents circumstàncies:
 
a. Part, baixa per maternitat, paternitat o situacions assimilables. 
b. Malaltia greu que impedeixi l’assistència al treball, sempre que s’acrediti degudament. 
c. Exercici de càrrec públic representatiu que impossibiliti l’assistència al treball. 

No es considerarà justificada una negativa quan la persona al·legui que els horaris/jornades/retribucions, no li interessen, excepte quan la jornada oferta sigui inferior a una jornada de 20 hores setmanals.

La persona contractada que desitgi rescindir el contracte de treball voluntàriament haurà de fer-ho mitjançant instància al registre de BRG amb un preavís de 15 dies naturals. Seran descomptats de la corresponent nòmina i/o quitança els dies que no hagi donat de l’esmentat preavís. 
 
En el cas de que una de les persones que forma part de la borsa hagi estat contractada per la societat BRG, SLU, i causi baixa voluntària del seu contracte de treball, serà exclosa de la borsa.  
 
En cas que un/a aspirant de forma injustificada no s’incorpori al lloc de treball, en la data que sigui requerit/da, serà exclòs de la borsa. 
 
Qualsevol persona inclosa en la borsa de treball podrà renunciar voluntàriament a formar-ne part, mitjançant escrit dirigit a la societat BRG, SLU, quedant exclòs definitivament de la mateixa.  
 
Abans de la contractació, la persona que accepti l’oferta haurà de presentar al Registre de BRG els documents acreditatius de les condicions de capacitat i requisits exigits en la base 2 no aportats en el moment de la presentació d’instàncies, en el termini màxim de 5 dies hàbils, entre els quals: 
 
· Certificat mèdic d’aptitud per desenvolupar les funcions del lloc de treball. 
· Qualsevol altra documentació que no es presentés original durant el procés. 
 
En cas que alguna persona candidata, llevat dels casos de força major, no presenti la documentació en el termini establert o no reuneixi els requisits exigits, no podrà ser contractada, quedarà eliminada de la borsa de treball i s’avisarà el/la següent candidat/a. 
 
La durada d’aquesta borsa serà de dos anys. Mentre la borsa estigui activa, es mantindrà oberta, per tant, les persones interessades que,  per algun motiu, no hagin presentat sol·licitud dins del termini establert, podran fer-ho a partir d’aquest moment. 

Si durant la vigència de la borsa, aquesta s’esgota, es convocarà el tribunal qualificador per valorar les sol·licituds presentades fora del termini i afegir les persones seleccionades a la llista corresponent. 
 
Qualsevol persona inclosa en la borsa de treball podrà sol·licitar la seva inactivació voluntària en la borsa per una única vegada, mitjançant escrit dirigit a la societat BRG, SLU.  
 
En aquest supòsit no rebran ofertes de feina, mentre estigui en situació d’inactivació voluntària, sense perdre el seu lloc a la borsa de treball. Si dintre del període de vigència de la borsa es volen tornar a activar s’haurà de comunicar al gestor de la borsa.  
 
11. Comunicacions.

[bookmark: _Hlk117165802]D’acord amb el que disposa l’article 92 en relació amb l’article 78 del Decret 214/1990, de 30 de juliol, pel qual s’aprova el Reglament del personal al servei de les entitats locals, totes les comunicacions s’efectuaran mitjançant la publicació corresponent a la pàgina web de la societat : www.brgserveis.cat

12. Règim d’impugnacions, al·legacions i incidències.

El tribunal està facultat per interpretar i resoldre els dubtes que es presentin en l’aplicació d’aquestes bases i per prendre els acords que siguin necessaris per al desenvolupament del procés selectiu.

Contra l’acord d’aprovació d’aquestes bases i de les convocatòries que esgoten la via administrativa, les persones interessades poden interposar recurs contenciós administratiu davant de la jurisdicció contenciosa administrativa, en el termini de dos mesos comptadors a partir de l’endemà de la publicació íntegra al Butlletí Oficial d ela Província de Barcelona.

Així mateix poden interposar potestativament recurs de reposició, previ al recurs contenciós administratiu, davant l’òrgan que ha pres l’acord en el termini d’un mes a comptar de l’endemà de la seva publicació, o qualsevol altre recurs que considerin convenient per a la defensa dels seus interessos.

Contra les resolucions definitives de la Presidència, les persones interessades podran interposar recurs potestatiu de reposició dins el termini d’un mes a comptar de l’endemà de la publicació o notificació, o directament recurs contenciós administratiu davant de la jurisdicció contenciosa administrativa, en el termini de dos mesos comptadors a partir de l’endemà de la notificació o publicació als mitjans electrònics.

Contra els actes de tràmit del tribunal de selecció que decideixin directament o indirectament el fons de l’assumpte, determinin la impossibilitat de continuar el procés selectiu, produeixin indefensió o perjudici irreparable a drets o interessos legítims, les persones interessades poden interposar recurs d’alçada davant la Presidència, en el termini d’un mes a comptar de l’endemà de la publicació de l’acte a la seu electrònica de la societat.

Si es presenta alguna reclamació o petició de revisió d’examen per escrit sobre la puntuació atorgada o qualsevol altra circumstància relativa al desenvolupament de les proves durant els 3 dies següents a la publicació de les puntuacions de cada prova o exercici, el Tribunal decidirà sobre les mateixes, en la següent sessió o en el dia i hora que es convoqui el reclamant, fent-ho constar en l’acte o en una diligència, si només es tracta d’aclariments, tot això sens perjudici dels recursos previstos.

13. Tractament de dades personals

Les dades personals dels/les aspirants es tractaran d’acord amb allò establert a la legislació sobre protecció de dades personals i transparència

Identificació del tractament: convocatòries de selecció de personal.

Finalitat del tractament: la gestió dels processos selectius i de recursos humans de la societat BRG Serveis MP SLU.

Legitimació: Missió realitzada en interès públic.

Destinataris: No es preveu la cessió de dades a tercers ni transferències internacionals de dades, tret que hi hagi una obligació legal.

Drets de les persones interessades: Sol·licitar l’accés, rectificació o supressió de les dades, i la limitació o oposició al tractament. Cal utilitzar la següent adreça electrònica de contacte (brg@brgserveis.cat).

Conservació: Les dades seran conservades durant dos anys, des de la finalització del procés de selecció.

La societat BRG, SLU us informa que compleix tots els requisits establerts per la normativa de protecció de dades i totes les mesures tècniques i organitzatives necessàries que garanteixen la seguretat de les dades de caràcter personal.

Així mateix, en cas d'incompliment del responsable en el tractament de les vostres dades personals, teniu dret a interposar una reclamació davant l’Autoritat Catalana de Protecció de Dades.

Les dades referents a domicili, telèfon i adreça electrònica que apareixen en la sol·licitud es consideraran úniques vàlides a efectes de notificacions i serà la responsabilitat exclusiva de les persones aspirants dels errors en la seva consignació.

14.- Normativa d’aplicació

A aquestes bases els serà d’aplicació el Reial Decret Legislatiu 5/2015, de 30 d’octubre, que aprova el Text refós de la Llei de l’Estatut Bàsic de l’Empleat Públic; el RDL 2/2015, de 23 de octubre, pel qual s’aprova el text refós de la Llei de l’Estatut dels Treballadors, el Decret Legislatiu 1/1997, de 31 d’octubre, pel qual s’aprova la refosa en un text únic dels preceptes de determinats textos legals vigents a Catalunya; el Decret 214/1990, de 30 de juliol, pel qual s’aprova el Reglament de personal al servei de les entitats locals; la Llei 30/1984, de 2 d’agost, de mesures per a la reforma de la Funció Pública; el DL 2/2003, de 28 d’abril, pel que s’aprova el Text refós de la Llei municipal i de règim local de Catalunya; la Llei 39/2015, d’1 d’octubre, del procediment administratiu comú de les administracions públiques : Llei 40/2015, d’1 d’octubre, de règim jurídic dels Sector Públic,  i altra normativa que resulti d’aplicació


ANNEX I: TEMARI

1.- Conceptes bàsics de neteja i desinfecció. Rentat i conservació de material.
2.- Tipus de productes de neteja que s’utilitzen. Mesures de prevenció. Interpretació bàsica de les fitxes dels productes.
3.- El pla de neteja i desinfecció.
4.- Els riscos inherents a la tasca de manipulació, utilització i emmagatzematge de productes de neteja.
5.- Pràctiques de manipulació de productes de neteja.
6.- Tipus de residus i la seva gestió: classificació i manipulació de residus.


ANNEX I: Model de sol·licitud i declaració de responsable.

Sol·licitud per participar en el procés de selecció per a la contractació de dues persones pel servei de neteja de la plantilla de personal de BRG, mitjançant concurs oposició lliure, una per provisió d’una plaça de personal laboral fix i l’altra en règim laboral de contracte de relleu i creació d’una borsa de treball per cobrir vacants, substitucions o altres necessitats temporals de la plantilla de personal del servei de neteja de la societat que complimentarà l’existent. 




NIF / NIE*:
Non i Cognoms*:
Adreça*:							Núm.*:
Altres dades de l’adreça (km, bloc, escala, pis, porta, local, altres):
Província*:
Municipi*:							Codi Postal*:
Telèfon fix:				Telèfon mòbil:
Correu electrònic*:


Exposo:

Que desitjo concórrer al procés selectiu per a la provisió, mitjançant concurs oposició lliure, d’una persona pel servei de neteja, en règim laboral contracte de relleu de la plantilla de personal de neteja de BRG Serveis MP SLU. i la creació d’una borsa de treball per cobrir vacants, substitucions o altres necessitats temporals de la plantilla de personal del servei de neteja de BRG Serveis MP SLU.
.


Berga, .......de...............de..........


DOCUMENTACIO NECESSÀRIA PER SER ADMÈS/A  (Còpia)

Adjunto a aquesta sol·licitud còpia de la documentació següent a efectes d’acreditar el compliment dels requisits per participar al procés selectiu. 

□ DNI o altre document identificatiu oficial.
□  Certificat corresponent de nivell de català A2 o el certificat que acrediti que s’ha cursat de manera oficial a Catalunya la matèria de llengua catalana d’ensenyament obligatori, si s’escau 
□  En els cas d’estrangers, certificat de Castellà, si s’escau
□  Currículum vitae.
□  Certificat de Vida laboral 
□  Permís de conduir, classe B, si s’escau.
□ Altra documentació acreditativa dels mèrits al·legats (contractes de treball, certificat de serveis prestats, certificats de formació o altres)
□ Document acreditatiu d’estar inscrit/ta com a demandant d’ocupació al servei d’Ocupació de Catalunya (SOC), pel contracte de relleu, en cas de no estar prestant serveis a BRG, amb un contracte laboral temporal.


SOL·LICITO: Ser admès/a per prendre part en aquest procés de selecció i, a tal efecte, aporto còpia de la documentació acreditativa de complir amb els requisits i Annexo el full amb relació de mèrits així com còpia acreditativa dels mèrits relacionats.

DECLARACIÓ JURADA Declaro que tota la informació que he inclòs en aquesta sol·licitud és certa i que reuneixo totes i cadascuna de les condicions exigides, referides a la data de finalització del termini assenyalat per a la presentació de sol·licituds per participar al procés selectiu, i no estar afectat per cap dels motius d’incompatibilitat i d’incapacitat dels previstos a la legislació vigent en la matèria, i no patir cap tipus de malaltia o defecte físic que impedeixi la pràctica normal de la feina.


Signatura, 

Berga, .......de...............de..........


[bookmark: _Hlk117165881]Us informem que les vostres dades personals s’incorporen al fitxer REGISTRE D’ENTRADA I SORTIDA de titularitat de Brg Serveis, MP, SLU., i són objecte de tractament amb la finalitat de donar resposta a la vostra sol·licitud. Les vostres dades no són cedides sense el vostre consentiment, excepte si ho autoritza una Llei.

Podeu exercir els drets d’accés, rectificació i cancel·lació de les vostres dades i a oposar-vos al tractament, adreçant-vos al registre general de BRG SERVEIS, MP, SLU., o  per correu electrònic brg@brgserveis.cat 

BASES DE LA CONVOCATÒRIA Els successius anuncis d’aquesta convocatòria, quan procedeixin de conformitat amb les bases, es publicaran a la pàgina web de Brg Serveis, MP, SLU., brg@brgserveis.cat i en el Tauler d’anuncis, sense perjudici del que estableix l’article 78 del Reglament del Personal al Servei de les Entitats Locals aprovat pel Decret 214/1990, de 30 de juliol. 

Contra les presents bases, que posen fi a la via administrativa, es pot interposar alternativament o recurs de reposició potestatiu, en el termini d’un mes a comptar des de l’endemà a la publicació del present anunci, davant el President de Brg Serveis, MP, SLU., de conformitat amb els articles 123 i 124 de la Llei 39/2015, d’1 d’octubre, del Procediment Administratiu Comú de les Administracions públiques, o recurs contenciós-administratiu, davant el Jutjat del Contenciós-Administratiu de Barcelona o, a la seva elecció, el que correspongui al seu domicili,  en el termini de dos mesos a comptar des de l’endemà a la publicació del present anunci, de conformitat amb l’article 46 de la Llei 29/1998, de 13 de juliol, de la Jurisdicció Contenciós-Administrativa. 

Si s’optés per interposar el recurs de reposició potestatiu, no podrà interposar recurs contenciós-administratiu fins que aquell sigui resolt expressament o s’hagi produït la seva desestimació per silenci. Tot això sense perjudici de què pugui exercitar qualsevol altre recurs que estimi pertinent. 

Es fa públic per al coneixement general i efectes oportuns, donant compliment a l’article 45 de la Llei 39/2015, d’1 d’octubre del Procediment Administratiu  Comú de les Administracions Públiques.

Berga, a data de signatura del present document.

Ivan Sànchez Rodríguez.
President BRG Serveis MP. SLU.

